procesaur/Wiki.mk huggingface dataset:
Петар Бошнаков

Петaр Бошнаков или Петар Бошњаков, познат по псевдонимот Еден Македонец (Велес, 1878 — Скопје, 1904) — македонски револуционер, просветител и војвода од Велес, деец на Македонската револуционерна организација. Дел од тринаесетта генерација на воспитаници од Солунската машка гимназија. Борец против Бугарската пропаганда во Македонија.
1 Животопис
Петар Бошнаков или Бошњаков е роден во 1878 година во градот Велес, тогаш дел од Отоманското Царство. Отпрвин учел во неговиот мајчин град а подоцна се преселил во Солун за да се образува во Солунската машка гимназија. Во 1897 година бил исклучен од гимназијата поради неговото учество во студентскиот бунт. Покрај тоа во 1898 година станал дел од тринаесетта генерација на воспитаници од Солунската машка гимназија. После неговото образование се вработил како учител. При неговото просветително дејство се членува во Македонската револуционерна организација. Во 1900 година се преселил во Струмица и учествува во Смилјанската афера во Радовиш, после аферата бил принуден да избега од градот.
За кратко време бил војвода во Радовишката околија во 1902 година. Истата година излегла од печат неговата брошура „''Бугарската пропаганда во Македонија и Одринско''“ каде што ја критикувал Бугарската пропаганда во Македонија. За да го избегне теророт од Бугарската егзархија го користел псевдонимот Еден Македонец (според илинденската азбука: ''Единъ Македонецъ'') за неговите литературни изданија. Во неговата брошура тој предложува различно толкување кон втората фаза на македонското револуционерно движење — барањето на автономија на Македонија и Одринско. Според него под желбата на автономија се криело план за формирање на независна македонска држава во Балканскиот полуостров, овој став со противставува со гледиштата на Бугарската историографија кои сметаат дека под дагата на автономија имало желба да ја припојат земјата кон Кнежевството Бугарија.
Уапсан е од Отоманската власт и интерниран во Скопје. Во затвор се заболува со туберкулоза и во 1904 година поради болката одлучил да се самоубие.
2 Наводи
Блага Иванова

Блага Иванова ( во — ) — учесник во НОВ на Македонија.
1 Животопис
И припаѓала на напредната младина во Штип, а есента 1942 година била избрана за член нa СКОЈ. Собирала народна помош и растурала пропаганден материјал. Од мај до август 1943 година чувала илегалци. Од бугарската полиција била затворена нa 17 август до 1 ноември 1943 година. На 19 август 1944 година била избрана за член на илегалниот НОО за Штип.
Менка Иванова

Менка Димова Иванова ( во — ) — учесник во НОВ на Македонија.
1 Животопис
Од есента 1944 година учествувала во НОД како член на скоевска група. Во јануари 1943 година раководела со скоевска група, потоа била член на Месниот Комитет на СКОЈ за Прилеп.
Второ Христово пришествие

Второ Христово пришествие или Парусија (грчки: [Δευτέρα] Παρουσία — [второ] доаѓање, пристигнување, присуство) — во христијанската религија ја означува идејата за враќањето на Исус Христос на земјата на крајот од човечката историја и доаѓањето на Божјото Царство. Второто пришествие често се поврзува и со Страшниот (последниот) суд.
Библијата не наведува конкретен ден на кој ќе се случи Второто пришествие, но дава јасни знаци и настани што му претходат. Целта на Второто пришествие е да се воспостави Царството Божјо на земјата и да нема повеќе болка, тага и глад.
1 Во Библијата
1.1 Во Стариот завет
Некои од пророштвата во Стариот завет за „Денот Господов“ (Денот на Јехова) во христијанската традиција исто така се поврзуваат со Второто пришествие.„Пред нив ќе се затресе земјата, ќе се разниша небото; сонцето и месечината ќе се затемнат, а ѕвездите ќе го изгубат својот сјај. И Господ ќе го издаде Својот глас пред Своето воинство, зашто многу е големо Неговото множество и моќен е Оној што ја исполнува Неговата реч; зашто голем е Денот Господов и многу страшен. Кој ќе го истрпи?“
— Јоил
1.2 Во Новиот завет
Темата за Второто Христово пришествие е застапена низ многу пророштва во Новиот завет. И самиот Исус Христос повеќепати зборува за Своето второ пришествие (Мт. 16:27; 24:27; 25:31; Мк. 8:38; Лк. 12:40), а за тоа сведочат и апостолите (1. Јн. 2:28; 1. Кор. 4:5; 1. Сол. 5:2–6), па така тоа било општо уверување на Црквата во сите времиња и влезено е речиси во сите древни симболи на верата.
Нада Иванова

Нада Драгутин Младеновиќ Иванова ( во — ) — учесник во НОВ на Македонија.
1 Животопис
Учествувала во НОД како член на СКОЈ од 1942 година. Собирала народна помош и растурала пропаганден материјал. Се грижела за илегалците што престојувале кај неа дома. Честопати била врска на другарите што од Скопје преку Куманово се префрлувале во партизани. Во мај 1944 година била затворена. Била интернирана во Червен брег, Бугарија. Бидејќи немало доволно докази, кон крајот на август се вратила. Било одржано судење на кое е ослободена. Најдувајќи се повторно на слобода, стапила во Единаесеттата македонска ударна бригада, а подоцна и во Седумнаесеттата, во I баталјон како санитарен референт. Учествувала во борбите на Страцин, Никуљане, Куманово, Бугарине и други.
Марица Иванова

Марица Иванова ( во — ) — учесник во НОВ на Македонија.
1 Животопис
Таа бил наемна работничка. Со отпочнувањето на вооруженото востание станала член на симпатизерска група, а наскоро и член на СКОЈ. Собирала народна помош и оружје, изработувала облека за борците во НОВ и ПОМ. Есента 1944 година била вклучена во организирањето на масовно-политичките организации во селото.
Рада Иванова

Рада Иванова ( во — ) — учесник во НОВ на Македонија.
1 Животопис
Била симпатизер на НОД од 1941 година, но активно делувала од 1943 година кога била користена за врска и пренесување
на пошта. Собирала народна помош и чувала илегалци.
Савка Иванова

Савка Иванова ( во — ) — учесник во НОВ на Македонија.
1 Животопис
На напредното работничко движење во Скопје му припаѓала од пред војната. Учествувала во НОД
од 1941 година како член на КПЈ. Во својот дом чувала илегалци и негувала болни. Во 1944 година еден болен илегалец починал
во нејзиниот дом и таа без да биде откриена од полицијата успеала да го погребе. Била активна во заднината на НОД во Скопје до ослободувањето на Земјата.
Летечкиот Холанѓанец

''Летечкиот Холанѓанец'' (|De Vliegende Hollander, |The Flying Dutchman) — легендарен едриличарски призрачен брод што не може да пристане и е осуден да плови по морињата засекогаш. Обично луѓето набљудуваат таков брод од далеку, понекогаш опкружени со светлечки ореол. Според легендата, кога ''Летечкиот Холанѓанец'' ќе се сретне со друг брод, неговиот екипаж се обидува да испрати пораки до брегот до луѓе што одамна починале. Во поморските верувања, средбата со „Летечкиот Холанѓанец“ се сметала за лош предзнак.
1 Потекло
Легендата раскажува дека во 1641 г., холандскиот капетан Хендрик ван дер Декен (или според некои верзии Филип ван дер Декен или Ван Стратен) се враќал од Источните Инди и на својот брод превезувал млад пар. Девојката му се допаднала на капетанот; тој го убил нејзиниот свршеник, а нејзе ѝ понудил да му стане жена. Но таа, од ужас и очај, се фрлила во морето.
Кога се обидел да го заобиколи ’Ртот на Добрата Надеж, неговиот брод бил зафатен од силна бура. Меѓу суеверните морнари настанало негодување, а кормиларот предложил да ја пречекаат непогодата во некој залив. Но капетанот го застрелал него и уште неколкумина незадоволни, па се заколнал дека ниту еден од екипажот нема да стапне на копно сѐ додека не го заобиколат ’ртот — дури и ако за тоа биде потребна вечност. Глас од небото одекнал: „Нека биде така!“. Со тоа, Ван дер Декен — познат како ужасен пцујач и богохулник — навлекол проклетство врз својот брод. Сега, бесмртен, неуништлив, но осуден никогаш да не зачекори на копно, тој е принуден да талка по океаните на светот до второто пришествие.
Меѓутоа, според некои верзии, му е дадена можност да најде мир: еднаш на секои десет години, Ван дер Декен може да се врати на копно и да побара жена што доброволно ќе прифати да му стане сопруга. Според друга верзија, постои некој волшебен збор што може да го симне проклетството и да му донесе спокој на „Летечкиот Холанѓанец“ и неговиот екипаж.
Првото печатено спомнување на „Летечкиот Холанѓанец“ се појавило во 1795 г., во книгата ''Патување до Ботаничкиот Залив'' (англ''. A Voyage to Botany Bay''), која му се припишува на тогаш прочуениот лондонски џепчија и измамник Џорџ Барингтон. На 11 јули 1881 г., идниот крал на Англија — Џорџ V — патувајќи со воен брод меѓу Мелбурн и Сиднеј, во својот дневник запишал дека, заедно со уште тринаесетмина од екипажот, го видел „Летечкиот Холанѓанец“.
2 Пиратите од Карибите
„Летечкиот Холанѓанец“ се појавува во филмот ''Пиратите од Карибите: Ковчегот на мртовецот''. Во филмот, тој може да нурка и е вооружен со пар тројни топови. Заповедуван е од Дејви Џонс, злобен дух што може да стапне на копно само на секои десет години. „Летечкиот Холанѓанец“ се појавува и во продолжението на филмот, ''Пиратите од Карибите: На крајот на светот''.
Васка Иванова

Васка Трпевска Иванова ( во — ) — учесник во НОВ на Македонија.
1 Животопис
Учествувала во НОД од 1941 година во Скопје. Во нејзиниот дом се одржувале илегални состаноци. Била анrажирана во растурање на партиски материјали. Во август 1942 година била затворена, но поради немање конкретни податоци за нејзиното учество во НОД, бугарската полиција наскоро ја пуштила на слобода. Продолжила активно да работи во заднината, а особено во собирните акции на народната помош.
Велика Ивановска (Стење)

Велика Ивановска ( во — ) — учесник во НОВ на Македонија.
1 Животопис
Од 1943 година, во својот дом чувала илегалци, организирала собирање на прехранбени артикли и подготвувала храна за борците
во НОВ и ПОМ, плетела топла облека. Во есента 1944 година активно учествувала во организацијата на АФЖ.
Велика Ивановска

Велика Ивановска ( во — ) — учесник во НОВ на Македонија.
1 Животопис
Во времето на окупацијата живеела во Горно Село. Учествувала во НОД од 1941 година. Пренесувала илегален материјал во селото и селото Дреновци, чувала илегалци од Прилеп, месела и печела леб за партизаните. Нејзината активност траела до ослободувањето на Земјата.
Мара Ивановска

Мара Ангелова Ивановска ( во — ) — учесник во НОВ на Македонија.
1 Животопис
Учествувала во НОД од 1941 година. Во нејзиниот дом, кој бил сигурно илегално засолниште, престојувале голем број илегалци и борци од НОВ, се одржувале илегални состаноци на познати партиски и воени раководители. Поради извонредното учество во НОВ била одликувава со два ордена заслуги за народ.
Славка Иванова

Славка Иванова ( во — ) — учесник во НОВ на Македонија.
1 Животопис
Таа била монополска работничка. Од 1941 година, под влијание на својот брат станала член на воспитна младинска група, а во 1942 година и член на СКОЈ, работела со младината на создавање младински групи растурање илегален материјал, собирала народна помош. Во нејзиниот дом се одржувале партиски и скоевски состаноци. Во 1943 година одржува врска со другари кои треба
да заминат во НОВ. Во јуни 1944 година заминала во единиците на НОВ и ПОМ на Козјак, а потоа преминала како борец во Третата македонска ударна бригада. Станала воен делегат, а подоцна комесар на чета. Учествувала во сите борбени акции на Треттата македонска ударна бригада: кај селото Ристовац, затворот Идризово, Велес, Треска, ослободувањето на Скопје, ослободувањето на Тетово. Зела учество и во завршните операции за ослободувањето на Југославија на Сремскиот фронт. Станала член на КПМ од 1944 година.
Злата Ивановска

Злата Душкоска Ивановска ( во — ) — учесник во НОВ на Македонија.
1 Животопис
Делувала во селото од летото 1943 година. Собирала народна помош и вршела курирска работа меѓу Струга и Дебар. Во нејзината куќа, во зимата 1943 година отседнале функционери на Главниот штаб на НОВ и ПОМ. Со формирањето на партизанскиот одред „Јане Сандански“ и доаѓањето на Првата македонско-косовска ударна бригада нејзината активност се зголемила.
Василка Ивановска

Василка Ивановска ( во — ) — учесник во НОВ на Македонија.
1 Животопис
Делувала во селото од октомври 1942 година. Чувала илегалци и подготвувала храна. Се грижела за нивната безбедност и вршела повремено курирска работа. Поради провала, од крајот на 1942 година била изложена на терор од италијанскиот окупатор. Била одведена во затворот во Корча, Албанија, но наскоро била ослободена. По капитулацијата на Италија била подложена на терор од бугарската полиција и затворена во Ресенскиот затвор.
Роксанда Ивановска

Роксанда Гумешева Ивановска ( во — ) — учесник во НОВ на Македонија.
1 Животопис
Со одпочнување на вооруженото востание се вклучила активно и организирано во НОД во Скопје. Својот стан го ставила на располагање на партиската организација. Чувала илегалци, познати партиски раководители, и се грижела околу исхраната и сместувањето нa илегалците. Приготвувала храна и ја носела на политичките затвореници во скопскиот затвор. Активно учествувала во сите собирни акции што ги спроведувала организацијата во Скопје. Помагала вo префрлување на илегалци од едно на друго место.
Сараево сити центар

Сараевски градски центар или Сараево сити центар — деловен комплекс и трговски центар во центарот на Сараево, Босна и Херцеговина, кој се состои од три главни дела: трговски центар и комплекс за забава; кула со хотел со пет ѕвездички; и кула со деловни канцеларии, со заеднички 4-катен подземен простор за паркирање со повеќе од 1100 паркинг-места.
Градилиштето се наоѓа во населбата Маријин Двор, во близина на центрите на јавната администрација, како и историските (музеи), образовните (кампусот на државниот универзитет) и деловните (УНИТИК, кулата Аваз твист и слични) градби. Јавниот превоз во близина овозможува пристап до стариот дел од градот за околу пет минути.
Медиумската фасада на овој трговски центар, што се користи за емитување реклами, вести, најнови вести од спортот, временска прогноза, победнички натпревари, двонасочна комуникација, е најголемата во земјата и еден од најголемите видео билборди во Европа.
Со вкупна изградена површина од 105.410 квадратни метри, Сараевскиот центар е една од најголемите комерцијални деловни згради во Босна и Херцеговина по завршувањето на почетокот на 2014 година.
1 Трговски центар и забавен центар
Трговскиот центар нуди светски познати брендови од модата, спортот и технологијата. Се простира на 49.500 квадратни метри и содржи околу 80 продавници. Изнајмувањето простор и управувањето со трговскиот центар гои врши „Турк мол“.
Забавниот центар е сместен на третиот (игралиште) и четвртиот кат (куглана, ласер, чукачки количиња, детска игрална, симулаторски игри, билијард), и тука се наоѓаат повеќе од 15 ресторани со повеќе од 550 седишта.
2 Хотел
Свисотел Сараево има 218 соби на 13.900 квадратни метри.
3 Галерија
Ленка Ивановска

Ленка Ивановска-Шајка (— во ) — учесник во НОВ на Македонија.
1 Животопис
Од 1941 година нејзиниот дом бил ставен на располагање на Месниот Комитет на КПЈ - Куманово, а таа била верен соработник на својот син, Ангел Шајчев до неговото загинување. Во нејзиниот дом се одржувале состаноци и доаѓале курири, носела храна
на политичките затвореници.
Менка Иваноска

Менка Игеска Иваноска ( во — ) — учесник во НОВ на Македонија и носител на Партизанска споменица 1941.
1 Животопис
Во напредното работничко движење учествувала од 1938/1939 година. Била член на марксистичкиот кружок на прилепската партиска организација. Со окупацијата, својата активност ја ориентирала вo врска со подготовките за I прилепски партизански одред. Била член на Месниот Комитет на СКОЈ и активно работела на организирањето на младината во Прилеп. Во мај 1944 година била борец на Втората македонска ударна бригада - заменик политички комесар на чета, а подоцна заменик политички комесар на баталјон. Носител е на Партизанска споменица од 1941 година и други одликувања.
Ротка Ивановска

Ротка Ивановска ( во — ) — учесник во НОВ на Македонија.
1 Животопис
Во 1941 година била член на воспитна младиниска група, а од јануари 1942 година станала член на СКОЈ. Од мај 1943 година водела скоевска група. Била ангажирана во собирните акции на народна помош за потребите на Кумановскиот партизански одред. Во 1943 година од бугарската окупаторска полиција на 2-3 пати била апсена, но поради немање на конкретни докази била ослободувана. Во почетокот на 1944 година станала член на Месниот Комитет на СКОЈ - Куманово и префрлувала борци до партизанските бази на козјачкиот терен. Во мај 1944 година откриена, уапсена и осудена од Скопскиот ВПС (воен преки суд) нa 10 години строг затвор.
Павлина Иваноска

Павлина Тодороска Иваноска ( во — ) — учесник во НОВ на Македонија.
1 Животопис
Делувала во родниот град од 1941 година. Особено се ангажирала околу пренесувањето илегалци од едно до друго место. Собирала народна помош.
Христијанско богословие

Христијанско богословие — систем на различни богословски дисциплини во рамките на христијанството, при што секоја од нив обработува одредена страна на вероучението и култот.
Традиционално, во христијанството под богословие се подразбира систематска анализа на природата, намерите и дејствувањето на Бога, како обид да се говори за Боженственото битие.
1 Извори и методологија
Во православието, главен извор на богословието е Светото писмо и Светото предание, при што Светото писмо (Библијата) се смета за најважен облик (дел) од Светото предание.
Во католицизмот, Светото писмо и Светото предание се два различни начина на пренос на Божјото слово, при што Светото писмо не се вбројува како дел од Светото предание. И православните и католиците го сметаат искуството на причестување со Христос во Светиот Дух — учеството во животот на Црквата — за најважен начин на пренесување на Светото предание, вклучувајќи ги и неговите недокументирани и нематеријални гледишта, при што верата се става над разумот.
Главниот и фундаментален извор на официјалното протестантско богословие е Светото писмо — Библијата. Како дополнителни извори се сметаат Светото предание, разумот и искуството.
Оние што сакаат подлабоко да се занимаваат со богословие се запишуваат во специјализирани образовни установи — семинари и духовни академии, каде што добиваат темелно богословско образование, ја изучуваат историјата на развојот на богословската мисла, или на богословски факултети при универзитети.
Цвета Ивановска

Цвета Ивановска ( во — ) — учесник во НОВ на Македонија.
1 Животопис
Во време на окупацијата живеела во селото и во почетокот била симпатизер на НОД. Од јуни 1943 година била мошне активна во движењето. Доставувала извештаи за движењето на
непријателот, пренесувала илегални материјали. Чувала илегалци и се грижела за нивната исхрана. Кон крајот на 1944 година кога била формирана организацијата на АФЖ во селото била избрана за секретар на АФЖ за Косоврашката околија. На таа должност
била до декември 1945 година.
Скрипец (разбој)

Скрипец, обично во множина скрипци — дел од разбојот преку кој со врвки се споени ништелките, вообичаено по два скрипци за пар ништелки. Ништелките од своја страна се поврзани со подношките и нагазувањето на една од подношките предизвикува повлекување на поврзаната ништелка надолу. Од своја страна, повлечената ништелка надолу, преку скрипците предизвикува придвижување на втората ништелка нагоре и со тоа ствара зев каде се вметнува јатокот. Потоа постапката се повторува со втората подношка која ја повлекува втората ништелка надолу, а првата се крева, па се создава нов зев.
1 Називи на наречја
Во Битолско, Прилепско и Демирхисарско овој дел се нарекувал чкрипци.
2 Поврзано
*Подношка
*Зев
*Ништелка
*Јаток
*Основа (ткаење)
*Разбој
Мртов трговски центар

Мртов трговски центар, познат и како трговски центар-дух или трговски центар-зомби, е трговски центар кој има мал број на потрошувачи или на некој начин се влошува.
Многу трговски центри во Северна Америка се сметаат за „мртви“ кога немаат ниту една продавница или наследник што би можел да привлече луѓе во трговскиот центар. Без пешачкиот сообраќај што претходно го генерирале продавниците, обемот на продажба се намалува за речиси сите продавници, а приходите од изнајмување на тие продавници повеќе не можат да го издржат скапото одржување на трговските центри.
1 Промени во малопродажната клима
Структурни промени во индустријата на стоковни куќи, исто така, го отежнале опстанокот на трговските центри. Овие промени придонеле во некои области или предградија да нема доволно традиционални стоковни куќи за да се пополнат сите постоечки ''основни простори'' со поголема површина за изнајмување. Неколку големи национални синџири ги замениле многуте локални и регионални синџири, а некои национални синџири станале нефункционални.
Бројот на нефункционални трговски центри во САД значително се зголемил кога економската состојба на трговските центри низ Соединетите Американски Држави била во опаѓање, со високи стапки на празни места во многу од овие трговски центри. Од 2006 до 2010 година, процентот на трговски центри кои експертите за недвижности ги сметале за „умирачки“ (имаат стапка на празни места од најмалку 40%), нездрави (20–40%) или со проблеми (10-20%) значително се зголемил, а овие високи стапки на празни места само делумно се намалиле од 2010 до 2014 година. Во 2014 година, речиси 3% од сите трговски центри во САД биле сметани за „умирачки“ (стапки на празни места од 40% или повисоки), а речиси една петтина од сите трговски центри имале стапки на празни места кои се сметале за „загрижувачки“ (10% или повисоки).
2 Демографски промени
Се претпоставува дека некои трговски центри пропаѓаат кога околните населби претрпуваат демографски промени или социо-економски пад.
3 Пандемијата КОВИД-19
Пандемијата КОВИД-19 ги влошила многу од проблемите што влијаеле на трговските центри. За време на пандемијата КОВИД-19, многу трговски центри биле привремено затворени бидејќи луѓето останувале дома. Голем број значајни трговци на мало поднеле барање за банкрот за време на пандемијата, вклучувајќи ги Ascena Retail Group, Brooks Brothers, GNC, JCPenney, Lord &amp;amp; Taylor и Neiman Marcus.
Северноамерикански трговски центри кои трајно се затвориле, наведувајќи ја пандемијата како фактор на преципитација, се трговскиот центар Нортгејт во Дарам, Северна Каролина, трговскиот центар Каскејд во Бурлингтон, Вашингтон и Метроцентарот во Феникс, Аризона.
4 Реконструкција
Мртвите трговски центри повремено се реконструираат. Компаниите за лизинг или управување можат да ја променат архитектурата, распоредот, декорот или друга компонента на трговскиот центар за да привлечат повеќе изнајмувачи и да остварат поголем профит. Неколку нефункционални трговски центри биле значително реновирани во трговски центри на отворено.
5 За понатамошно читање
****
Нефритис

Нефритисот е воспаление на бубрезите, кое може да биде резултат на различни заболувања, вклучувајќи инфекција, автоимуни болести или други патолошки процеси. Терминот "нефритис" генерално се користи за да се опишат состојби кои вклучуваат воспаление на бубрезите, кои може да доведат до оштетување на нивната функција.
1 Видови
Постојат различни видови на нефритис, вклучувајќи:
# Акутен гломерулонефритис: Ова е воспаление на бубрежните гломерули (мали крвни садови во бубрезите) и често се јавува по инфекција, како што е стрептококната ангина.
# Хроничен гломерулонефритис: Подолготраен процес на воспаление кој може да доведе до трајно оштетување на бубрезите и на крај може да резултира со бубрежна инсуфициенција.
# Лупус нефритис: Ова е форма на нефритис која се јавува кај лица со автоимуни болести, како што е лупус, кога имунолошкиот систем напаѓа бубрезите.
Симптомите на нефритис можат да вклучуваат болки во пределот на бубрезите, оток, промената на бојата на урината (може да биде темна или со присуство на крв), висока температура и слабост.
2 Терапија
Лечењето на нефритисот зависи од причината и може да вклучува антибиотици (ако е инфекција), лекови за имунолошки заболувања (како во случај на лупус), или други терапии за поддршка на бубрежната функција.
Божана Иваноска

Божана Иваноска-Голубица ( во — ) — учесник во НОВ на Македонија.
1 Животопис
Во целиот период на народно ослободителната војна, била една од најактивните повозрасни жени во градот. Својот дом го ставила на pacпoлaгaњe на партиската организација и во негo се одржувале состаноци на Месниот и Околискиот Комитет на КПМ во Гостивар. Исто така, во еден период, тука биле умножувани и радио-билтени и кратко време била сместена партиската техника. Поседувајќи особина на голем конспиратор во нејзиниот дом престојувале илегалци.
Во почетокот на 1943 година, според сеќавањето на Марија Матевска, на инсистирање на Кузман Јосифовски-Питу се формирале првите маалски одбори на АФЖ во Гостивар, именувани како групи на АФЖ. Првиот одбор на АФЖ во Гостивар, со кој раководела Магда Кипроска, бил формиран во Ново Маало, во состав: Анѓа и Љубица Иљоски, Ефка и Ѕвезда Деспотовски и Божана (Голубица) Ивановска. Наскоро одборот се проширила со Евка Богдановиќ, Нада Груевска и Икала Лепчевска.
Тулинтори

Тулинтори — трговски центар кој се наоѓа во Тули, Тампере, Финска. Најголемиот од двајцата сопственици на трговскиот центар е осигурителната компанија „Ело Мјучуал Пеншион“, која поседува 97%. Трговскиот центар содржи околу 50 продавници и бројни кафулиња и ресторани, како и рекреативна зона. Горните катови се претежно канцелариски простор. Годишниот број на посетители на центарот е околу 2,5 милиони. Архитектонски, Тулинтори е традиционална аркада, со стаклена „колонада“. Формирана била со комбинирање на функционалистичката зграда на организацијата SOK, завршена во 1930 година. Трговскиот центар Тулинтори бил завршен во 1990 година.
Стојан Арев

Стојан Арев (р. во Штип) — македонски театарски, филмски и телевизиски глумец. Целиот свој работен век го минал во Народен театар - Штип.
1 Филмографија
* Истрел, режија: Бранко Гапо 1972;
* Затвореник - Проколнати, режија: Младен Крстевски 1994;
* Платеник - Заборавени, режија: Младен Крстевски 1995:
* Заптија - На Балканот не се пие чај, режија: Младен Крстевски 1998;
* Славејко - Прашина, режисер: Милчо Манчевски 2001;
* Василије - Ноќ сприти Свети Василиј, режисер: Иван Митевски 2001;
* Сиромавиот - Народни приказни, А1 телевизија, режисер: Димо Петршки 2010;
* Ристо Пејковски - Тврдокорни, режисер: Миле Грозданоски 2013;
* Поп - Година на мајмунот, режисер: Владимир Блажевски 2018;
* Попот - Господ постои, името ѝ е Петрунија, режисер: Теона Стругар Митевска 2019;
* Свештеник - Најсреќниот човек на светот, режисер: Теона Стругар Митевска 2022.
Боца Иваноска

Боца Иваноска ( во — во ) — учесник во НОВ на Македонија и носител на Партизанска споменица од 1941 година.
1 Животопис
Од 1941 година била член на КПЈ и работела на собирање на оружје и друг воен материјал за потребите на народноослободителната војна. Во партиската келија, каде членувала, била одговорна за партиската техника. Во септември 1942 година била уапсена од бугарската полиција. Во затворот била изложена на страотни мачења. Извонредно добро се држела и при немање на докази била интернирана во концентрациониот логор за жени „Свети Никола“ кај Асеновград, Бугарија. Кон крајот на 1943 година се вратила од логорот и cтaпилa во единиците на НОВ и ПОМ. Носител е на Партизанска споменица 1941 и други одликувања.
1.1 Во нејзина чест
По една улица во нејзиниот роден град Прилеп, како и Скопје се именувани по неа.
Вера Иваноска

Вера Миланова Иваноска ( во — ) — учесник во НОВ на Македонија.
1 Животопис
Од 1939 година му пpипаѓaлa на напредното работничко движење во Прилеп. Во 1940 година учествувала во Илинденските демонстрации и била член на воспитна група. Со окупацијата веднаш била примена за член на СКОЈ. Со исфрлањето на Првиот прилески партизански одред била избрана за член на пододборот на националниот фонд со задача да го снабдува одредот со се што му е нужно. Во почетокот на 1942 година формирала повеќе скоевски и воспитни групи и станала член на скоевското раководство. Одела по селата на прилепската околија и работела на омасовувањето на НОД. Во првата половина на 1942 година била примена за член на КПЈ. Била задолжена да пронајдува конспиративни станови за престој на илегалците, а од септември 1944 година по директива на Месниот Комитет на КПМ - Прилеп била испратена да формира одбори на АФЖ во прилепската околија.
Медитерански Космос

Медитеран Космос — трговски центар кој се наоѓа во Капуџилар, општина Солун, вториот по големина град во Грција. Тоа е најголемиот малопродажен и забавен комплекс во Северна Грција.
1 Историја
Трговскиот центар официјално бил отворен во октомври 2005 година.
Во јуни 2012 година, „Ламда Девелопмент“, сопствениците на трговскиот центар, објавиле дека ќе почнат да наплаќаат паркинг такси од средината на февруари 2013 година.
Во 2017 година, „Варде Партнерс“ купиле контролен пакет на акции од „Медитеран Космос“ и планирале проширување на трговскиот центар.
2 Простории
Содржи повеќе од 200 малопродажни единици и објекти, вклучувајќи мултиплекс кино со 11 сали, бројни продавници за модна и електронска стока, како и кафулиња, ресторани, барови, супермаркет, амфитеатар и православна црква.
3 Дизајн
Внатрешноста во трговскиот центар, патиштата и плоштадот се дизајнирани како традиционални градови од Северна Грција во комбинација со предностите на модерен градски центар.
4 Местоположба
Трговскиот центар се наоѓа на 11 километри источно од центарот на градот и приближно на 5 километри оддалеченост од аеродромот во Солун. До него може да се стигне преку Државниот пат 67, автопатот што го поврзува Солун со јужниот дел на Халкидик.
Милејца Иваноска

Милејца Савета Иваноска ( во — ) — учесник во НОВ на Македонија.
1 Животопис
Од 1942 година во нејзиниот дом престојувале илегалци, а таа се грижела за нивната исхрана и безбедност. Во 1943 година била ангажирана во извршување на одредени курирски задачи. Била активна во организацијата на АФЖ во селото и работела на организирање на жените.
Ноќ спроти Свети Василиј

Ноќ спроти Свети Василиј — македонски филм од 2001 година во режија на Иван Митевски, а сценарио на Русомир Богдановски. Главните улоги ги играат: Благоја Спиркоски-Џумерко и Горан Стојановски. Филмот е во продукција на МРТ 1.
1 Улоги
Глумец, Улога
Благоја Спиркоски-Џумерко, Гатачот
Горан Стојановски, Легачот
Софија Куновска, Царицата
Петар Мирчевски, Царот
Арна Шијак, Цветанка
Тони Михајловски, Цветко
Ванчо Петрушевски, Попот
Гоце Тодоровски, Доктор
Игор Џамбазов, Ангелот
Ристо Гоговски, Ѓаволот
Огнен Дранговски, Чувар
Мартин Мирчевски, Чувар 2
Стојан Арев, Василиј
Војо Мициќ, Селанец
Бајса Арифовска, Тапанџијата
Кочански револуционерен реон

Кочански револуционерен реон — еден од деветте револуционерни реони под склоп на Скопскиот револуционерен округ, дел од Македонската револуционерна организација. Реонот бил формиран во 1894 година заедно со скопскиот округ. Револуционерниот реон ги зафаќала денешните граници на Кочанската каза т. е. околија. Главното седиште било во истоимениот град. Околиската војвода oтпрвин бил Крсто Б'лгаријата додека подоцна комитетот го назначиле Тодор Александров.
1 Дејства
1.1 Формирање
Со формирањето на Македонската револуционерна организација на 23 октомври 1893 година се развило македонското национално движење. Покрај тоа што била формирана во 1893 година, организацијата конкретно почнала со нејзините активности после јануарската средба во 1894 година. Централниот комитет на МРО бил формиран заедно со шесте револуционерни окрузи — Скопскиот, Битолскиот, Солунскиот, Струмичкиот, Серскиот и Одринскиот кои делумно се третира како свој посебен округ.
Кочанскиот револуционерен реон бил формиран заедно со Скопскиот округ. Кога Даме Груев и Гоце Делчев гостувале во градот.
1.2 Илинденското востание
Четата на Димче Берберчето дејствувала во кочанскиот терен околу 27 јули 1903 година, една недела пред Илинденското востание. За време на востанието четите на Христо Чернопеев, Георги Тренев, Делчо Коцев, Петар Самарџиев, Панајот Бајчев и Никола Жеков (околу 300 души) дејствувале низ Скопскиот револуционерен округ. Некои од тие чети биле откриени и поразени во Кочани во 4 септември од турска дивизија составена од 5.000-6.000 редовни турски војници. Четите се обиделе да избегнат во Кнежевството Бугарија за безбедност.
1.3 После востанието
После востанието реонот претрпило големи промени, Тодор Александров во 1905 година бил назначен за околиска војвода.
Во 1907 година Симеон Георгиев бил назначен за новата околиска војвода, неговата функција траело сѐ до укинувањето на реонот во 1908 година. Покрај нејзиното укинување Георгиев продолжил да се бори за ослободувањето на Кочани за време на Балканските војни.
2 Галерија
3 Наводи
Ленка Иваноска

Ленка Стојанова Иваноска ( во — ) — учесник во НОВ на Македонија.
1 Животопис
Нејзината активност датирала од 1943 година како курир меѓу селата Горна Дебарца, Сливово и Турје. Собирала народна помош и плетела топла облека. Повремено обезбедувала станови за илегални работници. Во 1944 година била избрана за член во одборот на АФЖ во селото Турје.
Враќање во иднината

Враќање во иднината — македонска телевизиска серија од 2025 година. Серијата е составена од Македонски стари приказни и духовни приказни по сценарио и режија на Владо Дојчиноски.
1 Улоги
Глумец, Улога
Владо Дојчиноски
Гоце Тодоровски
Кирил Андоновски
Дубравка Киселички
Горан Илиќ
Пируника Киселички
Лазар Бараков
Елизабета Клинчаровска-Младеновска
Весна Димитровска
Давид Илиќ
Љупчо Бојковски
Перо Цаца
Шенка Колозова
Елена Трајковска
Спасија Иваноска

Спасија Иваноска ( во — ) — учесник во НОВ на Македонија.
1 Животопис
Таа била симпатизер на напредното работничко движење во кралството Југославија. Окупацијата ја затекнала во родниот град. Била член на комисијата за работа со жени. Заедно со својата група собирала народна помош, организирала и водела три женски групи, а станот го ставала на располагање на Партијата. Во текот на 1944 година станала член на Реонскиот комитет на КПМ.
Масар Омерагиќ

Масар Омерагиќ (роден на година во ) — моментален претседател на Фудбалска федерација на Македонија (ФФМ), македонски стопанственик и поранешен фудбалер и фудбалски функционер. Од декември 2024 година е претседател на Фудбалската федерација на Македонија (ФФМ).
1 Фудбалска кариера
Во текот на својата активна фудбалска кариера, Масар Омерагиќ настапувал за неколку македонски клубови. Бил дел од првата шампионска генерација на ФК Слога Југомагнат, а во фудбалската кариера настапувал и за ФК Балкан во единствената Југословенска лига, потоа Силекс од Кратово и Вардар од Скопје, најтрофејниот фудбалски клуб во Македонија.
2 Фудбалска администрација
По завршувањето на фудбалската кариера, Масар Омерагиќ продолжил со ангажман во фудбалските институции. Од 2000 до 2002 година бил член на Меѓународната комисија при ФФМ, а во највисокото тело на ФФМ, Управниот одбор, бил член од 2002 до 2006 година. Во тој период ја извршувал функцијата директор на македонската репрезентација. Во 2024 година бил избран за претседател на ФФМ.
3 Бизнис
Масар Омерагиќ по завршување на фудбалската кариера работел во фирмата на неговото семејство, а подоцна ја презел функцијата сопственик и генерален директор на транспортната компанија „''Руле Турс''“. Исто така бил сопственик и генерален директор на „''РТ Транс логистик''“, компанија за трговија на нафта, нафтени деривати и јаглен.
4 Личен живот
Оженет и татко на два сина. Течно зборува англиски јазик.
Ратка Иваноска

Ратка Ценева Иваноска (во — ) — учесник во НОВ на Македонија и носител на Партизанска споменица од 1941 година.
1 Животопис
Таа била монополска работничка. Делувала во НОД во Прилеп од 1941 година. Во јуни 1942 година била затворена. По 4 месеци затвор била пуштена, но веднаш потоа интернирана на 6 месеци во селото Џуровци, Северна Бугарија. По враќањето од интернација веднаш стапила во партизани, но по кратко време, по потреба била повлечена на работа во заднината и се наоѓала на должност член на обласниот одбор и секретар на Окружниот одбор на АФЖ. Носител е на Партизанска споменица 1941 и други одликувања.
Бидермаер

Бидермаер (|Biedermeier) — уметничко движење во германската и австриската уметност, главно во сликарството, графиката, уредувањето на ентериерот и украсно-применетата уметност, кое се развива во периодот од 1815 г. до 1848 г., во време на релативен мир во Европа по завршувањето на Наполеоновите војни и пред почетокот на револуционерните настани во Германија во 1848–1849 г.
Поради отсуството или слабото изразување на оригинални стилски одлики и формални обележја во делата од бидермаерот, ова движење е тешко да се класифицира како посебен уметнички стил. Германските истражувачи Г. Бемер, Р. Леман и Л. Шрот го нарекуваат бидермаерот „намален ампир“ или „псевдоромантизам“, иако тој настанал како последица на романтичарското движење во уметноста на земјите од Западна Европа.
Во почетокот на XX век, за време на југендстилот, ар декото и особено модернизмот, уметноста на бидермаерот била оценувана исклучително негативно. Денес, бидермаерот се смета за карактеристично движење на провинциската уметност во западноевропските земји од првата половина на XIX век, кое ги одразува процесите на зародување на естетиката на историзмот и еклектиката од 1830-тите до 1880-тите години.
Во македонскиот јазик, зборот „бидермаер“ може да означува и украсно аранжирано цвеќе.
1 Историја
Долг период овој временски отсек во историјата на германско-австриската уметност бил нарекуван „предмартовски“, алудирајќи на мартовските настани од 1848 г., кои го означуваат почетокот на револуцијата во Германија. Во 1814–1815 г. се одржал Виенскиот конгрес, на кој тројца императори — Александар I, австрискиот император Франц I и претставникот на Прусија — го склучиле „Светиот сојуз“ меѓу Русија, Австрија и Германија, со цел воспоставување на мир, ред и обновување на стариот монархистички поредок.
Значајно е тоа што почетокот на овој период во ликовната уметност бил одбележан со делото на германскиот сликар Г. Оливје, кој ја претставил „Алегоријата на реставрацијата“ преку ликот на тројцата императори (на Русија, Германија и Австрија), облечени во витешки оклопи, кои се држат за раце пред олтарот на една готска црква. Идеите на реставрацијата тогаш биле тесно поврзувани со готскиот стил. Оттука и подоцнежните оценки на бидермаерот како конзервативна, па дури и реакционерна уметност.
Тешкото (раскази)

Тешкото – збирка раскази на македонски јазик од битолскиот писател Владимир Костов. Делото било издадено во 2023 година од издавачката куќа Матица македонска, а финансиски помогнато од Министерството за култура.
1 Содржина
Книгата содржи 24 раскази:
* Тешкото
* Воденичен камен
* Горчина на крајот на чашата полна со блажина
* На сцената и зад сцената
* Баздриѓан
* Причест
* Лудило под самоконтрола
* Плеонексија
* Книгата
* Благослов
* Холокауст
* Демон
* Истерување на ѓаволот
* Писмо
* Опинок
* Калвадос
* Јулија
* Џган
* Гинта
* Пијан разговор
* Кум
* Книжевен автопортрет
* Кандилце
* Маргарит
* Абре, Сребре
2 Поврзано
* Владимир Костов
* Македонска книжевност
* Матица македонска
Васа Ивчева

Васа Б. Ивчева ( во — ) — учесник во НОВ на Македонија.
1 Животопис
Таа била општа работничка. Му припаѓaлa на напредното движење пред војната и била член на воспитна група. Како работничка во фабриката за цигари често пати криумчарела цигари за потребите на НОД. Во 1943 година била отпуштена од работа како ''„неблагонадежна“'', а во август 1944 година со една група се упатила кон партизанската база во Плачковица и била борец во Четвртата македонска ударна бригада. Учествувала во борбите за ослободување на Струмица, Кочани, Берово, Пехчево, а потоа била префрлена како борец во II баталјон на Народната одбрана. Во борбите за ослободувањето на Берово била полесно ранета. Во четата била санитетски референт.
Експериментот на професорот Хинчиќ

„Експериментот на професорот Хинчиќ“ (српскохрватски: ''Eksperiment profesora Hinčića'') — југословенски тв-филм од 1988 година, во режија на Ванча Кљаковиќ, снимен по сценариото на Ванча Кљаковиќ и Вида Туќан според мотивите од драмата „Пигмалион“ на Џорџ Бернард Шо. Главен камерман е Тихомир Марељ, а монтажата е дело на Ненад Вуковиќ. Улогите ги играат: Божидар Алиќ, Витомира Лончар, Ивица Шимиќ, Ана Кариќ, Реља Башиќ, Бранка стрмац, Елиза Гернер и Дафне Јемершиќ.
1 Синопсис
Професорот Хинчиќ се обложил со пријателите дека една млада крадачка за неколку месеци ќе ја научи на пристојно однесување по што ќе ја одведе на бал во Банскиот двор...
Иноченцо Спинаци

Иноченцо Спинаци (1726 — 1798) — италијански вајар од Рококовиот период, активен во Рим и Фиренца.
1 Животопис
Роден бил во Рим како син на сребрар, тој станал водечки вајар во Фиренца, каде што и починал. Го посетувал ателјето на Џовани Батиста Маини. Во Рим, ја завршил статуата на „Свети Јосиф Каласанс“ (1755) за кораб на базиликата Свети Петар.
Во Фиренца дошол во 1769 година, а следната година бил именуван за официјален дворски вајар за династијата Лорена во 1770 година. Големиот војвода Леополд (подоцна цар Леополд II) прв го вработил за реставрација на античка скулптура. Ја изработил портретната биста на Големиот војвода (1771–74; Пити). Спинаци донирал споменици на тројца познати Фирентинци за црквата Санта Кроче: правникот Џовани Лами (починал во 1770 година); Анџело Таванти (починал во 1782 година); и писателот Николо Макијавели (1787). Во 1792 година тој додал скултура од ангел на Крштевањето од Андреа Сансовино и Винченцо Данти над Порта дел Парадизо на Фиренцовата крстилница.
Неговите виртуозни мермерни фигури на силно превезани жени, на пример „Вера“ (1781; Санта Марија Мадалена де Паци) и „Религија“ (од гробницата на Варвара Јаковлевна, принцеза Белоселски, 1794; Торино, Граѓански музеј), ги следат стилските решенија од Антонио Корадини и Џузепе Санмартино во Капела Сансеверо во Неапол. Спинаци бил професор по ваја на Академијата за ликовни уметности во Фиренца, од 1784 година. Еден од учениците му бил и Франческо Карадори. Починал во Фиренца во 1798 година.
Ампир

Ампир (|style Empire — „царство, империја“) — историски уметнички стил што се појавил во Франција за време на владеењето на Наполеон Бонапарт (1804 — 1815) и се проширил низ Западна Европа и делумно во Русија во првата третина на XIX век. Главно се применувал во архитектурата, внатрешното уредување и декоративно-применетата уметност. Ампирот претставува последниот од класичните „кралски“ уметнички стилови, кој подоцна бил заменет со уметноста на историзмот, неостиловите и еклектиката во втората половина на XIX век.
1 Ампирот во сликарството
Во областа на историјата на уметноста, ретко се издвојува ампирското сликарство како посебен стил; почесто, ликовната уметност од ова време се разгледува како дел од неокласицизмот (во Европа) или рускиот класицизам. Меѓутоа, за вистинско ампирско сликарско производство може да се смета творештвото на француските уметници од првата четвртина на XIX век, како што се Енгр (во неговиот раен творечки период), Пижол, Мари Бенуа, Блондел, Викар, Жак-Луј Давид (еден од основоположниците на стилот), Антоан Гро (кој на своите платна ги овековечил победите на Наполеон), Франсоа Жерар и многу други.
За ампирското сликарство карактеристичен е жанрот на портретот. Обично се прикажува аристократ, или поретко — воен командант, облечен според модата на своето време, или — ако е прикажана дама — во псевдоантички облеки. Композицијата е едноставна, личноста има статична поза, а во заднината се присутни типични елементи на неокласицизмот — антички колони, драперии (често црвени) и парковски насади.
2 Ампирот во архитектурата
Тој претставува малку неочекувано продолжение на идеите вградени во стилот класицизам. Овој стил е под силно влијание од владеењето и стремежите на Наполеон. Не е случајно што и самото негово име потекнува од зборот „император“. Наполеоновата желба била неговата империја да го достигне величието на Римската. Во согласност со тоа, архитектите биле задолжени да го обвијат императорот со сјајот и раскошот на Рим, при што требало да се подражава духот и принципите на античкото време. Веќе не станува збор за вдахновение од античноста, туку за целосно копирање на нејзините материјални облици. Меѓутоа, и покрај стремежите на Наполеон, романтизмот останува најголемата духовна сила на XIX век, и неговата мечтателност успева да ја омекне сувоста на административно наметнатиот ампир.
2.1 Фасади
Во времето на Наполеон немало доволно средства за големи градби. Времето со кое располагал било доволно само за доградување на грчко-римски влезови пред некои од црквите и дворците, како и за изградба на објекти, чии фасади биле украсени со крупни, но зрачни стабилни раногрчки колони, фронтони (со елипсовиден прозорец наместо со слики на легендарни богови), тешки римски розети, лаворови венци и гирланди, релјефни плочи, триумфални порти и спомен-колони. Стилот бил сосема неподобен за фасадите на личните куќи поради неговиот суров сјај и надменост, со влезови како на храмови, а понекогаш и со целосен изглед на грчки храм.
Портанова

Портанова — трговски центар во западниот дел на Осиек, Хрватска. Според Меѓународниот совет на трговски центри, Портанова има големина од 7,900 м² со 40,240 м² бруто површина за изнајмување. Овој трговски центар служи како регионален центар и има посетители од повеќе делови од Хрватска, Унгарија, Босна и Херцеговина, Србија и други земји.
1 Историја
Првичниот концепт и план за изградба на центарот започнал во 2007 година, а градежните активности на местоположбата започнале на 15 мај 2009 година откако биле издадени сите дозволи.
Финансиски инвеститор во трговскиот центар Портанова е „Амплитудо Д.О.О“, додека градежните активности ги извршиле повеќе тимови од различни претпријатија. Кога трговскиот центар Портанова ги отворил своите врати за јавноста на 24 март 2011 година, тој бил шестиот најголем трговски центар во Хрватска.
Името на центарот, Портанова или буквално „нова врата“, одразува термин кој се базира на локалната средина и на локацијата на западниот влез во градот Осиек.
Центарот има три нивоа (од кои две се за комерцијална и малопродажна употреба, а преостанатото е за рекреативна употреба). На локацијата има повеќе од 1.600 бесплатни паркинг места, поделени помеѓу подземната гаража на центарот, земјиштето околу центарот и покривот на центарот.
2 Архитектура
Структурата е со вкупна површина од 20.000 м². Висината на објектот се движи од 15 до 22 м, зголемувајќи се од едната на другата страна низ приземјето, 1-виот и 2-риот кат и гаражата во подрумот. Зградата била изградена претежно од бетон и челик, користејќи темнокафеави бетонски панели и бакарни метални лимови кои се во контраст со белите цементни лимови.
Главната визија за проектот била да се развие скулпторска зграда што се интегрира во урбаниот пејзаж, а воедно претставува висок визуелен ефект во согласност со принципите на современата минималистичка архитектура.
Зградата има облик на огромна карпа поставена на земја, со влезови сместени во области каде што се чини дека парчиња од карпата се откршени. Засеците во карпата дефинираат три различни волумени поврзани заедно со трговските центри, кои го формираат јадрото на зградата.
3 Продавници
Иако во Портанова има широк спектар на малопродажни објекти, некои главни закупци кои се издвојуваат од другите закупци се хипермаркетот Конзум, H&M, Милер, Зара, C&A, Њу Јоркер и мултиплекс киното Блиц-Синестар. Киното „Блиц-Синестар“ е дел од забавниот дел кој се наоѓа на вториот кат, кој содржи и куглана, казино и гастрономски услуги.
4 Местоположба
Трговскиот центар Портанова се наоѓа на 4.5 км западно од центарот на градот Осиек, со редовна автобуска линија што го поврзува трговскиот центар со градот. Портанова е лесно достапна и преку јужната обиколница и пристапните патишта, што им овозможува на речиси 600.000 луѓе да стигнат до центарот со едночасовно возење.
Трговскиот центар се наоѓа во метрополитенската област Осиек, што го прави достапен од цела источна Славонија и Барања, вклучувајќи ги и градовите Валпово (25 км), Белишќе (28 км), Бели Манастир (32 км), Винковци (40 км), Вуковар (47 км), и Нашице (51 км) .
5 Поврзано
* Меѓународен совет на трговски центри